# Coordinadora Valenciana d'Oenegés per al Desenvolupament

La Coordinadora Valenciana d'Oenegés per al Desenvolupament (CVONGD) és una entitat sense ànim de lucre creada l'any 1992, que coordina les organitzacions no governamental per al desenvolupament del País Valencià, essent la tercera coordinadora d'ONGD per nombre d'entitats adherides de l'estat espanyol.
Pretén aconseguir mitjançant el treball conjunt, que les actuacions de totes les entitats membres siguen sempre el més coordinades, coherents, adequades i respectuoses possible. El seu objectiu fundacional és el de lluitar perquè els ens públics i privats del País Valencià que treballen en cooperació al desenvolupament ho facen en aquest sentit. L'any 2017 comptava amb 91 ONGD membres que tenen les seues seus distribuïdes per tot el territori valencià. La CVONGD representa de forma col·lectiva les entitats que la conformen, davant les institucions i mitjans de comunicació valencians, en els temes transversals de cooperació internacional per al desenvolupament; a més, és una plataforma que proposa i potencia entre les entitats que la componen, serveis i activitats, espais de treball, de formació, reflexió i debat; també promou la solidaritat amb altres agents i plataformes socials a través d'accions conjuntes; i impulsa i potencia el coneixement i la implicació de la societat valenciana en matèria de cooperació internacional al desenvolupament, vetllant per la transparència i gestió de qualitat d'aquesta, segons els codis ètics internacionals.
La Coordinadora promou el comerç just a través de la col·laboració amb l'administració per conscienciar la ciutadania de la importància del consum responsable, així com l'ètica a l'administració pública, promovent la inclusió de criteris ètics, socials i mediambientals en les licitacions i adjudicacions de contractes públics, realitzant jornades formatives i col·laborant en l'edició de materials de suport.
L'any 2017 va rebre la Medalla d'Or de la ciutat de València així com la Distinció de la Generalitat Valenciana al Mèrit per Accions a favor de la Igualtat i per a una Societat Inclusiva com a reconeixement al seu compromís per una societat més solidària, i per posar en valor el treball que desenvolupen les ONGD.

## Cas Blasco

L'any 2012 la Coordinadora es va personar com a acusació popular en la causa del Cas Blasco que ha portat a la cúpula de la desapareguda Conselleria de Solidaritat encapçalada pel conseller de Solidaritat i Ciutadania de la Generalitat Valenciana en el moment dels fets investigats Rafael Blasco Castany, al Tribunal Superior de Justícia de la Comunitat Valenciana, realitzant una campanya per recaptar fons econòmics i assumir el cost de l'acusació popular. Igualment la Coordinadora va impulsar diverses accions comunicatives sota el nom #JusticiaCasoBlasco per defensar la dignitat de la Cooperació al Desenvolupament i de les organitzacions que lluiten per un món més just, en el cas de presumpta malversació de fons públics.

## Referències

* ↑ [https://www.cvongd.org/val/estatuts/ Arxivat 2017-11-07 a Wayback Machine. Estatutos de la Coordinadora Valenciana de ONGD
* 1 2 3 «Resultat cerca de legislació - Generalitat Valenciana». [Consulta: 31 octubre 2017].
* 1 2 3 «La Coordinadora Valenciana d'ONGD complix 25 anys de treball solidari i en xarxa». Levante-EMV.
* ↑ «L'ajuntament de Castelló ha posat en marxa una campanya per a fomentar el consum de productes de comerç just». ActualitatDiaria.com, 12-05-2016. Arxivat de l'original el 2017-11-07 [Consulta: 6 novembre 2017]. Arxivat 2017-11-07 a Wayback Machine.
* ↑ «Les claus del comerç just es debaten demà en la Beneficència». [Consulta: 6 novembre 2017].
* ↑ «Conveni de col·laboració entre la Generalitat, a través de la Conselleria de Transparència, Responsabilitat Social, Participació i Cooperació, i la Coordinadora Valenciana d'ONGD, per a la realització del projecte "Fase IV: Comerç Just, un qüestió de justícia"», 2016. [Consulta: novembre 2017].
* ↑ «Ètica als contractes públics». Levante-EMV.
* ↑ «Emili Altur presenta les jornades de la Coordinadora Valenciana d'ONGD sobre compra pública ètica en els ajuntaments». [Consulta: 3 novembre 2017].
* ↑ «Documentos de " Compra pública ética" | Portal de Economía Solidaria» (en castellà). Arxivat de l'original el 2017-11-07. [Consulta: 3 novembre 2017].
* ↑ «Puig planteja un nou pacte de la Moncloa per a un model federal - Diari Valencià». Diari Valencià, 09-10-2017. Arxivat de l'original el 2017-10-11 [Consulta: 31 octubre 2017]. Arxivat 2017-10-11 a Wayback Machine.
* ↑ «Los ciudadanos que tumbaron a Blasco». Levante-EMV.
* ↑ «"Hay que llegar al final del Caso Blasco para dejar clara la dignidad de las ONG"» (en castellà). eldiario.es.
* ↑ Gil, Joaquín «Entrevista | “Blasco convierte las mentiras en verdad”» (en castellà). EL PAÍS, 01-02-2014.
* ↑ «La Coordinadora Valenciana de ONGD reclama que la Justicia sea "ejemplarizante" con Blasco» (en castellà). eldiario.es.
* ↑ «#JUSTICIACASOBLASCO» (en anglès). [Consulta: 3 novembre 2017].